### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. február 13-i ülésére)

**TÁRGY: A 116/2007. SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

A háziorvosi, házi gyermekorvosi feladatok rendelési időn kívüli központi ügyeleti ellátását Kiskőrös Város Önkormányzata a Képviselő-testület - a 16/2012. számú és 14/2014. számú határozataival módosított - 116/2007. számú határozata alapján az Emergency Service Kereskedelmi és Egészségügyi Szolgáltató Kft. és a Kiskőrösi Többcélú Kistérségi Társulás között létrejött megbízási szerződés útján biztosítja.

Az Emergency Service Kereskedelmi és Egészségügyi Szolgáltató Kft. jelezte a Kiskőrösi Többcélú Kistérségi Társulás felé, hogy a megemelkedett kiadások miatt szükséges a megbízási szerződés módosítása, ezért kérik, hogy a feladat ellátásáért a megbízási díj összege a Nemzeti Egészségbiztosítási Alapkezelő általi finanszírozás 139,59 %-os mértékéről 144,47 % -ra emelkedjen.

A Kiskőrösi Többcélú Kistérségi Társulás 2019. január 24-i ülésén az alábbi határozatot fogadta el:

„Kivonat

A Kiskőrösi Többcélú Kistérségi Társulás 2018. január 24-én megtartott ülésén készült jegyzőkönyvből

**2/2019. (01. 24.) sz. Többcélú Társ. határozat**

A Kistérségi Központi Orvosi Ügyelet ellátása tárgyában kötött megbízási szerződés módosítása

HATÁROZAT

A Társulási-tanács

1. egyetért azzal, hogy Kistérségi Központi Orvosi Ügyelet ellátásának biztosítása tárgyában megkötött megbízási szerződés 2019. február 1. napjával közös megegyezéssel, a határozat melléklete szerinti tartalommal módosításra kerül.
2. felhatalmazza az elnököt a határozat mellékletét képező módosító okirat aláírására és a szükséges jognyilatkozatok megtételére.”

Kistérségi Központi Orvosi Ügyelet ellátásának biztosítása tárgyában megkötött megbízási szerződés módosítása az előterjesztés melléklete.

A 116/2007. számú Képv. test. határozat 2. pontjában a hivatkozott jogszabályhelyek már hatályukat vesztették, ezért a módosítás már a hatályos jogszabályokat tartalmazza.

A fentiek alapján javaslom, hogy a Képviselő-testület a 116/2007. sz. Képv. testületi határozat 2. és 3. pontjait a határozat-tervezet szerint módosítsa.

**Kiskőrös, 2019. február 5.**

 **Domonyi László sk.**

 **polgármester**

#### HATÁROZAT-TERVEZET

Kiskőrös Város Képviselő-testülete a 116/2007. sz. Képv. testületi határozat 2. és 3.pontjait az alábbiak szerint módosítja:

„2. Kiskőrös Város Képviselő-testülete Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontja és az egészségügyi alapellátásról szóló 2015. évi CXXIII. törvény 5. §. (1) bekezdés c) pontja szerinti egészségügyi alapellátáshoz kapcsolódó háziorvosi, házi gyermekorvosi ügyeleti ellátást, mint kötelező közszolgáltatás biztosítása érdekében hozzájárul ahhoz, hogy az Emergency Service Kereskedelmi és Egészségügyi Szolgáltató Kft. 2007. október 1. napjától határozatlan időre, a háziorvosi ügyeleti ellátást kiskőrösi telephelyen munkanapokon 16.00 órától másnap reggel 8.00 óráig, heti pihenőnapokon, munkaszüneti napokon, ünnepnapokon 8.00 órától másnap reggel 8.00 óráig biztosítsa Kiskőrös lakossága számára.

3. Kiskőrös Város Önkormányzata vállalja, hogy az 1. pontban meghatározott feladat ellátásához a határozat 1. számú melléklete alapján megkötött megbízási szerződésben rögzített megbízási díj Nemzeti Egészségbiztosítási Alapkezelő által finanszírozott összegen felüli részét  lakosságszám arányosan biztosítja.”

**Felelős:** polgármester

**Határidő:** azonnal

Ennek megfelelően a 116/2007. sz. Képv. test. határozat, a módosításokkal egységes szerkezetben, a következőket tartalmazza:

**H A T Á R O Z A T**

1. Kiskőrös Város Önkormányzata az egészségügyi alapellátáshoz kapcsolódó ügyeleti ellátást, mint kötelező önkormányzati feladat ellátását, a határozat 1. számú mellékletében foglalt feltételek keretei között, feladatellátási szerződés alapján átadja az Emergency Service Kereskedelmi és Egészségügyi Szolgáltató Kft-nek (1138 Budapest, Árva u. 22.), amely a Kiskőrösi Többcélú Kistérségi Társulás által lefolytatott közbeszerzési eljárást megnyerte.
2. Kiskőrös Város Képviselő-testülete Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontja és az egészségügyi alapellátásról szóló 2015. évi CXXIII. törvény 5. §. (1) bekezdés c) pontja szerinti egészségügyi alapellátáshoz kapcsolódó háziorvosi, házi gyermekorvosi ügyeleti ellátást, mint kötelező közszolgáltatás biztosítása érdekében hozzájárul ahhoz, hogy az Emergency Service Kereskedelmi és Egészségügyi Szolgáltató Kft. 2007. október 1. napjától határozatlan időre, a háziorvosi ügyeleti ellátást kiskőrösi telephelyen munkanapokon 16.00 órától másnap reggel 8.00 óráig, heti pihenőnapokon, munkaszüneti napokon, ünnepnapokon 8.00 órától másnap reggel 8.00 óráig biztosítsa Kiskőrös lakossága számára.
3. Kiskőrös Város Önkormányzata vállalja, hogy az 1. pontban meghatározott feladat ellátásához a határozat 1. számú melléklete alapján megkötött megbízási szerződésben rögzített megbízási díj Nemzeti Egészségbiztosítási Alapkezelő által finanszírozott összegen felüli részét  lakosságszám arányosan biztosítja.
4. Kiskőrös Város Önkormányzata az 1. pontban meghatározott időszakra, a háziorvosi, házi gyermekorvosi feladatok rendelési időn kívüli központi ügyeleti ellátásához szükséges helyiségeket és eszközöket – a határozat 2. számú mellékletét képező megállapodásban foglalt feltételek szerint – az Emergency Service Kereskedelmi és Egészségügyi Szolgáltató Kft. részére bérbe adja.

5. A Képviselő-testület felhatalmazza a polgármestert az 1. és 4. pont szerinti megállapodások aláírására.

**Felelős**: polgármester

**Határidő**: értelemszerűen

6. Tekintettel arra, hogy az Emergency Service Kereskedelmi és Egészségügyi Szolgáltató Kft. a közbeszerzési eljáráskor ajánlatában nyilatkozott az ügyeleti feladatokat ellátó közalkalmazottak (3 fő gépkocsivezető, 3 fő ápoló) változatlan feltételekkel való tovább foglalkoztatásáról, a Képviselő-testület felkéri a Szakorvosi Rendelőintézet igazgatóját, hogy a közalkalmazottak jogállásáról szóló 1992. évi XXXIII. törvény 25/A.§. alapján a szükséges munkáltatói intézkedéseket tegye meg.

**Felelős**: Szakorvosi Rendelőintézet igazgatója

**Határidő**: értelemszerűen